***Lampiran 5***

**FORMAT DOKUMEN**

**MEMORANDUM PERSEFAHAMAN**

**(MoU)**

**LOGO INDUSTRI**

**MEMORANDUM PERSEFAHAMAN**

**ANTARA**

**KERAJAAN MALAYSIA**

**DAN**

**xxxxxxxxxxxxx**

 **DALAM BIDANG**

**Xxxxxxxxxxxxx**

**KERAJAAN MALAYSIA** yang bagi tujuan Memorandum Persefahaman ini (“Memorandum ini”), diwakili oleh Jabatan Pendidikan Politeknik dan Kolej Komuniti, Kementerian Pendidikan Tinggi yang beralamat di Jabatan Pendidikan Politeknik dan Kolej Komuniti,Aras 3 - 5, Galeria PjH, Jalan P4W, Persiaran Perdana 4, 62100 Putrajaya (kemudian daripada ini disebut “Kerajaan”)bagi satu pihak;

**DENGAN**

**xxxxx [NO. SYARIKAT.: xxxxx],** sebuah syarikat yang didaftarkan di bawah Akta Syarikat 2016 [Akta 777] yang mempunyai alamat berdaftar di **xxxxx** (kemudian daripada ini disebut sebagai **“xxxxx**”) di pihak yang lagi satu.

(Kedua-dua Kerajaan dan xxx boleh dirujuk secara berasingan sebagai “Pihak” atau bersesama sebagai “Pihak-Pihak”).

**BERHASRAT** untuk menggalakkan kerjasama dalam bidang XXXXXXXX demi kepentingan Pihak-Pihak dan berasaskan faedah bersama.

**BAHAWASANYA –**

1. Jabatan Pendidikan Politeknik dan Kolej Komuniti (JPPKK) yang merupakan suatu jabatan di bawah Kementerian Pendidikan Tinggi yang bertanggungjawab terhadap pendidikan dan latihan teknikal dan vokasional sentiasa berusaha untuk menambahbaik kualiti pendidikan dan latihan melalui pelbagai kerjasama dengan pihak luar.
2. **XXXXXXX**
3. Pihak-pihak dengan ini berhasrat untuk memasuki Memorandum ini untuk menyatakan komitmen dan kerjasama Pihak-Pihak di bawah kerjasama ini.

**MAKA DENGAN INI PIHAK-PIHAK BERSETUJU SEPERTI YANG BERIKUT —**

**PERENGGAN 1**

**TAKRIFAN**

Di dalam Memorandum ini, melainkan jika kandungan ayatnya mengkehendaki makna yang lain, berikut merupakan makna bagi terma tersebut:

**“XXXXXX”** bermaksud **XXXXXXX**

**“XXXXXX”** bermaksud **XXXXXXX**

**PERENGGAN 2**

**OBJEKTIF**

Pihak-Pihak akan, tertakluk kepada terma Memorandum ini dan undang-undang, dan dasar negara yang berkuat kuasa di Malaysia, berusaha untuk memperkukuh, menggalakkan dan membangunkan kerjasama dalam bidang **xxxxxxx**.

**PERENGGAN 3**

**BIDANG KERJASAMA**

Dalam mencapai objektif tersebut, kedua-dua Pihak berusaha untuk mengambil langkah-langkah yang perlu bagi menggalakkan dan mempromosikan kerjasama dalam bidang-bidang seperti yang berikut:

1. **xxxxxxxx;**
2. **xxxxxxxx;**
3. **xxxxxxxx;** dan
4. apa-apa bidang kerjasama lain dalam bidang pendidikan dan, latihan sebagaimana yang dipersetujui oleh Pihak–Pihak.

**PERENGGAN 4**

**PELAKSANAAN**

1. Pihak-Pihak bersetuju untuk bekerjasama, melaksana dan menjalankan Bidang Kerjasama berdasarkan perbincangan dan persetujuan Pihak-Pihak melalui terma-terma yang terkandung dalam Memorandum ini.
2. Pihak-Pihak akan menyemak kemajuan dan keputusan yang dicapai daripada pelaksanaan Memorandum ini dari semasa ke semasa. Bagi tujuan ini, Pihak-Pihak akan memastikan laporan pelaksanaan dan ringkasan perincian aktiviti, program atau projek akan diberikan kepada mana-mana Pihak apabila diminta.

**PERENGGAN 5**

**JAWATANKUASA KERJA BERSAMA**

1. Pihak-Pihak, bagi tujuan Memorandum ini, akan menubuhkan satu Jawatankuasa Kerja Bersama untuk memudah cara kerjasama dengan memantau pelaksanaan Memorandum ini.
2. Jawatankuasa Kerja Bersama akan menimbangkan cara dan kaedah untuk mempromosikan objektif dan Bidang Kerjasama bagi memastikan penyelarasan dan pelaksanaan yang teratur bagi keputusan dan cadangannya.
3. Bagi memastikan skop kerjasama, Jawatankuasa Kerja Bersama akan bertanggungjawab untuk:
4. memantau Program yang dilaksanakan berdasarkan Memorandum ini; dan
5. merunding pemasalahan yang timbul berkenaan tafsiran, pelaksanaan atau pemakaian Memorandum ini.
6. Jawatankuasa Kerja Bersama akan dipengerusikan secara bersama oleh pegawai kanan Pihak-Pihak dengan persetujuan Pihak-Pihak. Komposisi dan tatacara Jawatankuasa Kerja Bersama akan ditentukan oleh Pihak-Pihak.
7. Jawatankuasa Kerja Bersama akan bertemu sekurang-kurangnya sekali setiap tahun atau sebagaimana yang dipersetujui secara bersama oleh Pihak-Pihak.

**PERENGGAN 6**

**PERKIRAAN KEWANGAN**

1. Perkiraan kewangan untuk menampung perbelanjaan bagi aktiviti kerjasama yang dijalankan dalam rangka Memorandum ini hendaklah dipersetujui secara bersama oleh Pihak-Pihak tertakluk kepada kemampuan kewangan Pihak-Pihak.
2. Walau apa pun yang dinyatakan di bawah subperenggan 1 di atas, kos dan perbelanjaan untuk menganjurkan mesyuarat Jawatankuasa Kerja Bersama akan ditangggung oleh Pihak yang menjadi tuan rumah mesyuarat. Pihak yang menghantar wakil bagi menghadiri mesyuarat Jawatankuasa Kerja Bersama,sekiranya ada, akan menanggung perbelanjaan perjalanan dan penginapannya sendiri.

**PERENGGAN 7**

**PENYERTAAN PIHAK KETIGA**

Mana-mana Pihak boleh menjemput penyertaan pihak ketiga dalam aktiviti, program atau projek bersama yang dijalankan di bawah Memorandum ini atas persetujuan Pihak yang satu lagi. Dalam melaksanakan aktiviti, program atau bersama itu, Pihak yang menjemput pihak ketiga tersebut akan memastikan bahawa pihak ketiga itu mematuhi peruntukan dalam Memorandum ini.

**PERENGGAN 8**

**TIADA HUBUNGAN AGENSI**

Tiada apa di dalam Memorandum ini boleh ditafsirkan sebagai membentuk satu perkongsian usaha sama atau apa-apa organisasi perniagaan yang formal di antara Pihak-Pihak atau menjadikan satu Pihak sebagai ejen kepada pihak satu lagi.

**PERENGGAN 9**

**PERLINDUNGAN HAK HARTA INTELEK**

1. Perlindungan hak harta intelek hendaklah dikuatkuasakan mengikut undang-undang, peraturan-peraturan dan dasar negara yang berkuatkuasa di Malaysia.
2. Penggunaan nama, logo dan/atau lambang rasmi mana-mana Pihak pada apa-apa penerbitan, dokumen dan/atau kertas adalah dilarang tanpa kelulusan bertulis Pihak-Pihak terlebih dahulu.
3. Walau apa-apa jua dalam subperenggan 1 Perkara ini, hak harta intelek berkenaan dengan apa-apa pembangunan teknologi, produk dan pembangunan perkhidmatan yang telah dijalankan:-
4. bersesama oleh Pihak-Pihak atau hasil penyelidikan yang diperoleh melalui usaha aktiviti, program atau projek bersama Pihak-Pihak, hendaklah dimiliki secara bersesama oleh Pihak-Pihak mengikut terma yang hendaklah dipersetujui bersama; dan
5. secara sendiri dan berasingan oleh satu Pihak atau hasil penyelidikan yang diperoleh melalui usaha sendiri dan berasingan oleh satu Pihak, hendaklah menjadi kepunyaan Pihak yang berkenaan semata-mata.

**PERENGGAN 10**

**KERAHSIAAN**

1. Pihak-Pihak bersetuju untuk menganggap semua maklumat, dokumen dan data yang diperoleh daripada Pihak yang satu lagi sama ada secara bertulis atau lisan sebagai sulit pada setiap masa dan maklumat tersebut tidak boleh didedahkan tanpa mendapatkan persetujuan bertulis terlebih dahulu daripada Pihak yang memberi maklumat itu melainkan:

mana-mana maklumat yang didedahkan terlebih dahulu dari tarikh Memorandum ini dengan persetujuan bersama; atau

mana-mana maklumat yang menjadi sebahagian daripada sumber pengetahuan awam tanpa berlaku perlanggaraan kepada Memorandum ini; atau

penyebaran maklumat atas perintah Mahkamah atau tertakluk kepada mana-mana undang-undang bertulis di Malaysia.

1. Pihak-Pihak bersetuju bahawa peruntukan Perenggan ini akan terus mengikat antara Pihak-Pihak walaupun Memorandum ini ditamatkan atau berakhir.
2. Pihak-Pihak bersetuju untuk mematuhi semua peruntukan-peruntukan yang berkaitan dalam Akta Perlindungan Data Peribadi 2010 (PDPA).

**PERENGGAN 11**

**PENGGANTUNGAN**

Kerajaan mempunyai hak atas sebab keselamatan negara, kepentingan negara, ketenteraman awam atau kesihatan awam untuk menggantung secara sementara, sama ada keseluruhannya atau sebahagiannya, pelaksanaan Memorandum ini yang penggantungannya hendaklah berkuat kuasa serta-merta selepas pemberitahuan bertulis telah diberikan kepada **xxxxxx.**

**PERENGGAN 12**

**kesan perundangan**

Memorandum ini hanya menyampaikan sebagai suatu rekod niat Pihak-Pihak dan tidak akan membentuk atau mewujudkan, atau tidak diniatkan untuk membentuk atau mewujudkan, obligasi dan hak yang mengikat secara undang-undang di bawah undang-undang Malaysia atau antarabangsa dan tidak akan menimbulkan apa-apa proses undang-undang dan tidak akan disifatkan untuk membentuk atau mewujudkan apa-apa obligasi yang mengikat dari segi undang-undang atau boleh dikuatkuasakan, secara nyata atau tersirat.

**PERENGGAN 13**

**SEMAKAN, PENGUBAHSUAIAN DAN PINDAAN**

1. Pihak-Pihak bersetuju bahawa Memorandum ini tidak boleh dipinda, ditambah dan/atau diganti dengan syarat apa-apa pindaan, tambahan dan/atau gantian tersebut melainkan dipersetujui secara bersama oleh Pihak-Pihak secara bertulis.
2. Semakan, ubah suaian atau pindaan tersebut hendaklah berkuat kuasa pada tarikh yang boleh ditentukan oleh Pihak-Pihak.
3. Apa-apa semakan, ubah suaian atau pindaan hendaklah tidak menjejaskan hak dan obligasi yang timbul daripada atau berdasarkan kepada Memorandum ini sebelum atau sehingga tarikh semakan, ubah suaian atau pindaan tersebut

**PERENGGAN 14**

**PERMULAAN KUAT KUASA DAN TEMPOH**

1. Memorandum ini akan mula berkuat kuasa pada tarikh Memorandum ini ditandatangani dan akan kekal berkuat kuasa bagi tempoh **tiga (3)** tahun.
2. Selepas itu, Memorandum ini boleh dilanjutkan untuk satu tempoh yang dipersetujui secara bertulis oleh Pihak-Pihak.
3. Walau apa pun apa-apa juga yang terkandung dalam Perenggan ini, mana-mana Pihak boleh menamatkan Memorandum ini dengan memberitahu Pihak yang satu lagi mengenai niatnya untuk menamatkan Memorandum ini melalui notis bertulis, sekurang-kurangnya **tiga (3)** bulan sebelum niatnya untuk berbuat demikian.

**PERENGGAN 15**

**PEMATUHAN KEPADA UNDANG-UNDANG**

1. Memorandum ini hendaklah ditafsirkan mengikut dan dikawal oleh undang-undang Malaysia dan Pihak-Pihak bersetuju untuk tertakluk kepada bidang kuasa mahkamah-mahkamah di Malaysia.
2. Pihak-Pihak hendaklah mematuhi segala peruntukan undang-undang yang berkuatkuasa, arahan, perintah atau kehendak yang dikeluarkan oleh pihak berkuasa yang kompeten untuk berbuat demikian di bawah mana-mana peruntukan undang-undang yang berkuat kuasa di Malaysia.

**PERENGGAN 16**

**PENAMATAN**

1. Walau apa pun peruntukan Memorandum ini, mana-mana Pihak boleh menamatkan Memorandum ini dengan memberi notis secara bertulis dalam tempoh **tiga (3) bulan** kepada Pihak yang lain untuk menamatkan Memorandum ini.
2. Selepas tarikh penamatan Memorandum ini, Pihak-Pihak hendaklah melaksanakan perkara-perkara seperti berikut—
3. mengembalikan semua dokumen, maklumat atau material berkenaan Program ini yang berada dalam simpanan masing-masing sekiranya diminta oleh pihak yang memberikan dokumen, maklumat atau material tersebut; dan
4. melaksanakan apa-apa arahan sepertimana yang dipersetujui oleh Pihak-Pihak secara bertulis.
5. Penamatan Memorandum ini tidak menjejaskan pelaksanaan aktiviti atau program yang sedang berjalan yang telah dipersetujui sebelum tarikh penamatan Memorandum ini.

**PERENGGAN 17**

**NOTIS**

1. Apa-apa notis, kelulusan, persetujuan, permintaan, keperluan, kebenaran atau komunikasi lain yang diperlukan, diluluskan, dibenarkan atau dijangka untuk diberikan atau dibuat menurut Memorandum ini hendaklah dibuat secara bertulis dalam bahasa Melayu atau bahasa Inggeris dan disampaikan melalui pos berdaftar atau penyampaian kediri ke alamat, dihantar ke nombor faksimile atau ke alamat e-mel Pihak-Pihak, mengikut mana-mana yang berkenaan, sebagaimana dinyatakan di bawah atau ke mana-mana alamat, nombor faksimile atau alamat e-mel yang lain sebagaimana salah satu Pihak telah memaklumkan pengirim. Bukti penyampaian notis tersebut hendaklah disifatkan telah disampaikan atau dibuat–

(i) dalam hal penyampaian melalui pos berdaftar, pada hari ketiga ia di pos ke alamat tersebut;

(ii) dalam hal penyampaian secara kediri, apabila disampaikan  kepada penerima di alamat tersebut dan suatu pengakuan terima diperoleh;

(iii) dalam hal dihantar melalui faksimile, apabila nombor faksimile penerima dipamerkan pada cetakan pengirim bagi pengesahan penghantaran mengenai dengan tarikh, masa dan penghantaran kesemua muka surat; atau

(iv) dalam hal e-mel, apabila dihantar tanpa apa-apa mesej kesilapan (*error message*),

Kepada Kerajaan:

Alamat :

No. Telefon :

No. Faksimile :

Alamat e-mel :

Kepada XXX:

Alamat :

No. Telefon :

No. Faksimile :

Alamat e-mel :

1. Menjadi kewajipan Pihak-Pihak untuk memaklumkan kepada Pihak yang satu lagi jika berlaku pertukaran alamat, nombor faksimile atau alamat e-mel dengan memberikan notis bertulis dalam tempoh empat belas (14) hari dari tarikh pertukaran alamat, nombor faksimile atau alamat e-mel tersebut.

 3. Bagi mengelakkan keraguan, kaedah penyampaian notis yang ditetapkan menurut Klausa ini tidaklah terpakai kepada notis yang dikehendaki untuk diberikan menurut mana-mana undang-undang yang terpakai yang berhubungan dengan Memorandum ini.

*(Bahagian bawah muka surat ini sengaja ditinggalkan kosong)*

**ADA MENYAKSIKAN HAL YANG TERSEBUT DI ATAS**, yang bertandatangan di bawah ini, yang telah diberi kuasa sewajarnya, telah menandatangani Memorandum ini.

**DITANDATANGANI di** …………………… pada ………. hari bulan …………… tahun ……...... dalam dua (2) salinan asal.

|  |  |  |
| --- | --- | --- |
| DITANDATANGANI oleh dan bagi pihak | ) | **XXXXXX** |
| **KERAJAAN**  | ) | Ketua Pengarah |
|  | )  | Jabatan Pendidikan Politeknik dan Kolej Komuniti |
|  | ) | Kementerian Pendidikan Tinggi |
|  |  |  |

|  |  |  |
| --- | --- | --- |
| Dihadapan  | )) | **XXXXXXX** |
|  | ) |  |
|  | ) |  |

|  |  |  |
| --- | --- | --- |
| DITANDATANGANI oleh dan bagi pihak  | )) | **XXXXXXXX** |

|  |  |  |
| --- | --- | --- |
| Dihadapan  | ) | **XXXXXXXX** |
|  | )) |  |